smcproject/ml-wiki-sentences huggingface dataset:
Silver Bear for Best Actor - റീസ നജി Asia Pacific Screen Awards 2008 മികച്ച നടൻ - റീസ നജി Fajr Film Festival 2008 മികച്ച സംവിധായകൻ - മജീദ് മജീദി Selected as Iran 's representative for Best Foreign Language Film in the 81st Academy Awards .
അവലംബം പുറത്തേക്കുള്ള കണ്ണികൾ സോങ് ഓഫ് സ്​പാരോസ് ഇന്റർനെറ്റ് മൂവി ഡാറ്റാബേസിൽ Official website Archived 2014-10-02 at the Wayback Machine .
The Song of Sparrows - rotten tomatoes Losing His Soul, Then Finding It Again, After a Season in Hell The Song of Sparrows - metacritic
ദ സ്കിൻ ഐ ലിവ് ഇൻ ഇംഗ്ലീഷ് വിലാസം https://ml.wikipedia.org/wiki/The_Skin_I_Live_In
2011 ൽ പുറത്തിറങ്ങിയ സ്പാനിഷ്‌ ചലച്ചിത്രം ആണ്‌ ദ സ്കിൻ ഐ ലിവ്‌ ഇൻ (Spanish: La piel que habito).
പ്രസിദ്ധനായ പെഡ്രോ അൽമദോവർ ‍ ആണ്‌ ഈ സിനിമയുടെ സംവിധായകൻ.
ഡോ.ലെഡ്ഗാഡ് ശ്രമിക്കുന്നത് മാരകമായി തീപ്പൊള്ളലേറ്റ് ജീവച്ഛവം ആകുകയും
ഒരിക്കൽ തന്റെ തന്നെ പ്രതിരൂപം കണ്ട് ആത്മഹത്യ ചെയ്യുകയും ചെയ്യുന്ന തന്റെ
ഭാര്യയെ പുന:സ്യഷ്ടിക്കുക എന്നതാണ്‌.
അതിനായി തന്റെ പ്ലാസ്റ്റിക്
സര്ജറിയിലുള്ള വൈദഗ്ദ്യം ഉപയോഗിക്കുന്നു ,അയാൾ.
ലെഡ്ഗാഡ് മറ്റെല്ലാം
മാറ്റിവെച്ച് ഗവേഷണത്തിൽ മുഴുകുന്നു.
നഗരപ്രാന്തത്തിലുള്ള,മരങ്ങൾ മറവു
നൽകുന്ന, ഒരു പഴയ മാളികയിൽ അയാൾ തന്റെ പരീക്ഷണശാല ഒരുക്കുന്നു.
ഇനി
അയാൾക്ക് ഒരു പരീക്ഷണ'മ്യഗം' വേണം, പക്ഷെ അത് ഒരു മനുഷ്യനും ആകണം.
പക്ഷെ വ്യക്തിജീവിതത്തിലുണ്ടാകുന്ന മറ്റൊരു ദുരന്തം കഥാഗതിയെ
മാറ്റിമറിയ്ക്കുന്നു.
ഒരു വിവാഹപ്പാർട്ടിയിൽ വെച്ച് തന്റെ മകൾ ബലാത്സംഗം
ചെയ്യപ്പെട്ടതായി മനസ്സിലാക്കുന്ന ലെഡ്ഗാഡ് അതിനു കാരണക്കാരൻ ആയ വിസന്റ
എന്ന,ഒരു തുണിക്കടക്കാരി സ്ത്രീയുടെ മകനായ യുവാവിനെ പിടികൂടുകയാണ്‌.
അവനെ തന്റെ
മാളികയിൽ തടവുകാരനാക്കി പാർപ്പിക്കുന്നു,  ഡോക്ടർ പിന്നീട് അയാൾ
മകളുടെ ദുരന്തത്തിനു പകരം വീട്ടുന്നത് വിചിത്രമായ രീതിയിൽ ആണ്‌ .
അതാണ്‌
സിനിമയിലെ ഏറ്റവും വലിയ രഹസ്യം.
പകയും രതിയും ഇടകലരുന്ന മനോഘടനയുള്ള അയാൾ,
മകളോടുള്ള അടക്കാനാകാത്ത സ്നേഹവും ഭാര്യയോടുള്ള  അഭിനിവേശവും മൂലം വിസന്റയെ
ലിംഗമാറ്റശസ്ത്രക്രിയയ്ക്ക് വിധേയനാക്കുന്നു,തന്റെ ആ കൂറ്റൻ രഹസ്യാത്മക
മാളികയിൽ വെച്ച്.
ഹോർമോണുകളും മറ്റ് മരുന്നുകളും നൽകി അവനെ ആറ് വർഷം
കൊണ്ട്  'അവൾ' ആക്കി മാറ്റുകയാണ്‌ ലെഡ്ഗാഡ്. 'വേര' എന്ന് പേര്‌ നൽകി
അയാൾ അവളെ ഒരു സുന്ദരിയാക്കി മാറ്റുന്നു.
ലെഡ്ഗാഡ് 'വേര'യിൽ തന്റെ പുത്തൻ ചർമ്മം
വെച്ചുപിടിപ്പിക്കുന്നു.
അതിസൂക്ഷ്മവും ആയാസകരവുമായ ശസ്ത്രക്രിയകൾക്കൊടുവിൽ
അയാൾ തന്റെ ദൗത്യത്തിൽ വിജയം വരിക്കുന്നു തീപ്പൊള്ളലേൽക്കാത്ത,പ്രാണീദംശനം ഏൽക്കാത്ത അത്ഭുതചർമ്മം.
ബാഹ്യമായി ഒരു പൂർണസ്ത്രീ ആയി മാറിയിരിക്കുന്ന വേര പക്ഷെ ആന്തരികമായി വിസന്റ
തന്നെ ആയി അവശേഷിക്കുന്നു.
അവനിലെ പുരുഷൻ തന്റെ ബാഹ്യശരീരത്തിലെ എല്ലാ
പരിണാമങ്ങൾക്കും ശേഷവും പുരുഷനായിത്തന്നെ തുടരുകയാണ്‌.
ലിംഗ അവസ്ഥയും
ലൈംഗികസ്വത്വവും തമ്മിലുള്ള ഏറ്റുമുട്ടലിൽ 'അവനു' മുൻപിൽ 'അവൾ'
കീഴടങ്ങുന്നു.
ലെഡ്ഗാഡിൽ നിന്നു രക്ഷ നേടാനും പക വീട്ടാനും 'അവനു '
മുൻപിൽ രണ്ട് മാർഗങ്ങളെ അവശേഷിക്കുന്നുള്ളൂ : ഒന്ന് സ്വയം ഹത്യ -അതിന്‌
രണ്ട് തവണ ശ്രമിച്ച് പരാജയപ്പെടുന്നുണ്ട് വേര-മറ്റൊന്ന് അയാളെ പ്രലോഭിപ്പിച്ച്
കെണിയിൽ വീഴ്ത്തി രക്ഷപ്പെടുക.
രണ്ടാമത്തെ മാർഗ്ഗം സുന്ദരിയും ലൈംഗിക
ആകർഷണം തികഞ്ഞവളുമായ വേരയ്ക്ക് വളരെ എളുപ്പമായിരുന്നു.
കഥാന്ത്യത്തിൽ വേര
ലെഡ്ഗാഡിനെ ലൈംഗികബന്ധത്തിനിടെ വധിക്കുന്നു‌.
ദ സെയിൽസ്‌മാൻ (2016ലെ ചലച്ചിത്രം)
2016 ൽ പുറത്തിറങ്ങിയ ഇറാനിയൻ ചലച്ചിത്രമാണ് ദ സെയിൽസ്‍മാൻ ( The Salesman (പേർഷ്യൻ: فروشنده).
അസ്ഗർ ഫർഹാദി സംവിധാനം ചെയ്ത ഈ ചിത്രത്തിന് 2017 ൽ മികച്ച വിദേശ ചിത്രത്തിനുള്ള ഓസ്കാർ ലഭിച്ചിരുന്നു.
2016 ലെ കാൻസ് ചലച്ചിത്രമേളയുടെ മത്സര വിഭാഗത്തിലും ചിത്രം പ്രദർശിപ്പിച്ചിരുന്നു.
കാൻസ് ചലച്ചിത്ര മേളയിൽ ഷഹാബ് ഹൊസൈൻ മികച്ച അഭിനേതാവിനുള്ള പുരസ്കാരവും അസ്ഗർ ഫർഹാദി മികച്ച തിരക്കഥക്കുള്ള പുരസ്കാരവും നേടിയിരുന്നു.
89ാമത് അക്കാദമി അവാർഡുകളിൽ മികച്ച വിദേശഭാഷാ ചിത്രത്തിനുളള അവാർഡാണ് ഈ ചിത്രത്തിന് ലഭിച്ചത്.
ദോഹ ഫിലിം ഇൻസ്റ്റിറ്റിയൂട്ടാണ് ചിത്രത്തിന്റെ നിർമ്മാണത്തിന് ധനസഹായം നൽകിയത്.
ആർതർ മില്ലറുടെ ' ഡെത്ത് ഓഫ് എ സെയിൽസ്മാൻ ' എന്ന നാടകത്തിലെ പ്രധാന കഥാപാത്രങ്ങളെ അവതരിപ്പിക്കുന്ന നവ ദമ്പതികളായ ഇമാദിന്റെയും റാണയുടെയും കഥയാണിത്.
നേരത്തെ ഒരു വേശ്യ താമസിച്ചിരുന്ന അപ്പാർട്മെന്റിലേക്ക് താമസം മാറുന്നതോടെ അവരുടെ വ്യക്തിബന്ധങ്ങളിൽ വിള്ളലുണ്ടാകുന്നു.
അഭിനേതാക്കൾ ഷഹാബ് ഹൊസൈനി - ഇമാദ് തരാനെ അലിദൂസ്തി - റാണ ബാബക് കരീമി പ്രസിഡന്റ് ട്രംപിന്റെ കുടിയേറ്റ നിരോധന വിവാദം
ഏഴ് മുസ്ലീം രാഷ്ട്രങ്ങളിൽ നിന്നുള്ളവർക്ക് യാത്രാവിലക്ക് ഏർപ്പെടുത്താനുള്ള അമേരിക്കൻ പ്രസിഡന്റ് ഡൊണാൾഡ് ട്രംപിന്റെ തീരുമാനത്തിൽ പ്രതിഷേധ സൂചകമായി ഓസ്‌കാർ പുരസ്‌കാര ചടങ്ങിൽ താൻ പങ്കെടുക്കില്ലെന്ന് സെയിൽസ്മാനിലെ നായിക തരാനെ അലിദൂസ്തി ട്വീറ്റ് ചെയ്തിരുന്നു.
സെയിൽസ്മാന്റെ സംവിധായകൻ അസ്ഗർ ഫർഹാദി, ഏഴ് മുസ്ലീം രാഷ്ട്രങ്ങളിൽ നിന്നുള്ളവർക്ക് യാത്രാവിലക്ക് ഏർപ്പെടുത്താനുള്ള ട്രംപിന്റെ തീരുമാനത്തിൽ പ്രതിഷേധിച്ച് ഒാസ്‌കർ ചടങ്ങ് ബഹിഷ്‌കരിച്ചു.
മറ്റ് ആറ് രാജ്യങ്ങളോടും ഐക്യദാർഢ്യം പ്രഖ്യാപിച്ചാണ് താൻ ചടങ്ങ് ബഹിഷ്‌കരിക്കുന്നതെന്ന് അദ്ദേഹം സന്ദേശത്തിൽ പറഞ്ഞു.
അമേരിക്കയും അമരിക്കയുടെ ശത്രുക്കളും എന്ന നിലയിൽ ലോകത്തെ വിഭജിക്കുന്നത് ഭയം ജനിപ്പിക്കാനേ സഹായിക്കൂവെന്നാണ് ഫർഹാദിയുടെ നിലപാട്.
അംഗീകാരങ്ങൾ പുരസ്കാരങ്ങളുടെയും നിർദ്ദേശങ്ങളു‌ടെയും പ‌ട്ടിക അവാർഡ് ഇനം സ്വീകർത്താവ് ഫലം Ref(s) അക്കാദമി അവാർഡ് മികച്ച വിദേശ ഭാഷാ ചിത്രം അസ്ഗർ ഫർഹാദി വിജയിച്ചു കാൻ ചലച്ചിത്ര മേള മികച്ച തിരക്കഥ അസ്ഗർ ഫർഹാദി വിജയിച്ചു മികച്ച നടൻ ശഹാബ് ഹൊസൈനി വിജയിച്ചു ചിക്കാഗോ ഫിലിം ഫെസ്റ്റിവൽ സിൽവർ ഹ്യൂഗോ സ്പെഷ്യൽ ജൂറി പ്രൈസ് അസ്ഗർ ഫർഹാദി വിജയിച്ചു ക്രിട്ടിക്സ് ചോയ്സ് അവാർഡ്സ് മികച്ച വിദേശ ഭാഷാ ചിത്രം ദ സെയിൽസ്മാൻ നാമനിർദ്ദേശം ഡല്ലാസ് - ഫോർട്ട് വെർത്ത് ഫിലിം ക്രിട്ടിക്സ് അസോസിയേഷൻ മികച്ച വിദേശ ഭാഷാ ചിത്രം ദ സെയിൽസ്മാൻ 5th Place ഫ്ലോറിഡ ഫിലിം ക്രിട്ടിക്സ് സർക്കിൾ മികച്ച വിദേശ ഭാഷാ ചിത്രം ദ സെയിൽസ്മാൻ നാമനിർദ്ദേശം ഗോൾഡൻ ഗ്ലോബ് അവാർഡ് മികച്ച വിദേശ ഭാഷാ ചിത്രം ദ സെയിൽസ്മാൻ നാമനിർദ്ദേശം മുംബൈ ഫിലിം ഫെസ്റ്റിവൽ ഓഡിയൻസ് ചോയ്സ് അവാർഡ് ദ സെയിൽസ്മാൻ വിജയിച്ചു മ്യൂണിച്ച് ഫിലിം ഫെസ്റ്റിവൽ മികച്ച അന്താരാഷ്ട്ര ചിത്രം ദ സെയിൽസ്മാൻ വിജയിച്ചു നാഷണൽ ബോർഡ് ഓഫ് റിവ്യു മികച്ച വിദേശ ഭാഷാ ചിത്രം ദ സെയിൽസ്മാൻ വിജയിച്ചു ഓൺലൈൻ ഫിലിം ക്രി‌ട്ടിക്സ്സൊസൈറ്റി മികച്ച വിദേശ ഭാഷാ ചിത്രം ദ സെയിൽസ്മാൻ നാമനിർദ്ദേശം സാൻഫ്രാൻസിസ്കോ ഫിലിം ക്രിട്ടിക്സ് സർക്കിൾ മികച്ച വിദേശ ഭാഷാ ചിത്രം ദ സെയിൽസ്മാൻ നാമനിർദ്ദേശം
സാറ്റലൈറ്റ് അവാർഡ്സ് മികച്ച വിദേശ ഭാഷാ ചിത്രം ദ സെയിൽസ്മാൻ വിജയിച്ചു വല്ലഡോളിഡ് അന്താരാഷ്‌ട്ര ചലച്ചിത്രോത്സവം മികച്ച   ചിത്രം ദ സെയിൽസ്മാൻ വിജയിച്ചു വാൻകൂവർ അന്താരാഷ്ട്ര ചലച്ചിത്രോത്സവം ജനകീയ അന്താരാഷ്ട്ര ചിത്രം അസ്ഗാർ ഫർഹാദി Runner-up വാഷിംഗ്ടൺ ഡി.സി. ഏരിയ ഫിലിം ക്രിട്ടിക്സ് അസോസിയേഷൻ മികച്ച വിദേശ ഭാഷാ ചിത്രം ദ സെയിൽസ്മാൻ നാമനിർദ്ദേശം അവലംബം പുറം കണ്ണികൾ ഔദ്യോഗിക വെബ്സൈറ്റ് The Salesman ഇന്റർനെറ്റ് മൂവി ഡാറ്റാബേസിൽ The Salesman at Cineuropa The Salesman ഇൻസ്റ്റാഗ്രാമിൽ
ദ സെവൻ റാവൻസ് ഇംഗ്ലീഷ് വിലാസം https://ml.wikipedia.org/wiki/The_Seven_Ravens
ഗ്രിം സഹോദരന്മാർ (കെഎച്ച്എം 25) ശേഖരിച്ച ഒരു ജർമ്മൻ യക്ഷിക്കഥയാണ് "ദ സെവൻ റാവൻസ്" ( ജർമ്മൻ : ഡൈ സീബെൻ റാബെൻ).
യൂറോപ്പിലുടനീളം സാധാരണയായി കാണപ്പെടുന്ന നാടോടി-യക്ഷിക്കഥകളെ ഇനം തിരിക്കുന്ന ആർനെ-തോംസൺ  സൂചികയനുസരിച്ച് ഈ കഥ 451 ("ദ മെയ്ഡൻ ഹൂ സീക് ഹെർ ബ്രദേഴ്‌സ്") ആണ്.
കഥയെ അടിസ്ഥാനമാക്കി ഒരു ആനിമേറ്റഡ് ഫീച്ചർ ഫിലിം 1937-ൽ പുറത്തിറങ്ങി ( ദ സെവൻ റേവൻസ് കാണുക).
ഈ കഥ 1812-ൽ കിൻഡർ-ഉണ്ട് ഹൗസ്‌മാർച്ചന്റെ ആദ്യ പതിപ്പിൽ ഗ്രിം സഹോദരന്മാർ "ഡൈ ഡ്രെ റാബെൻ" (മൂന്ന് കാക്കകൾ) എന്ന പേരിൽ പ്രസിദ്ധീകരിച്ചു.
രണ്ടാം പതിപ്പിൽ, 1819-ൽ, പേര് ഡൈ സീബെൻ റാബെൻ എന്ന് പുനർനാമകരണം ചെയ്യുകയും ഗണ്യമായി മാറ്റിയെഴുതുകയും ചെയ്തു.
അവരുടെ ഉറവിടം Hassenpflug കുടുംബവും മറ്റുള്ളവരും ആയിരുന്നു.
സംഗ്രഹം She reaches the stars
ഏഴ് ആൺമക്കളുള്ള ഒരു കർഷകന്, പെൺമക്കളില്ല.
ഒടുവിൽ ഒരു മകൾ ജനിക്കുന്നു.
പക്ഷേ രോഗിയാണ്.
അവൾക്ക് വെള്ളം കൊണ്ടുവരാൻ പിതാവ് തന്റെ മക്കളെ അയയ്ക്കുന്നു.
ജർമ്മൻ പതിപ്പിൽ സ്നാപനമേൽക്കാൻ, ഗ്രീക്ക് പതിപ്പിൽ രോഗശാന്തി ഉറവയിൽ നിന്ന് വെള്ളം എടുക്കാൻ എന്നിങ്ങനെ വ്യത്യാസപ്പെട്ടിരിക്കുന്നു.
അവർ തിടുക്കത്തിൽ അവരുടെ കുടം കിണറ്റിൽ ഇടുന്നു.
അവർ തിരിച്ചുവരാത്തപ്പോൾ, കളിക്കാൻ പോയതാണെന്ന് കരുതി അവരുടെ പിതാവ് കരുതി അവരെ ശപിക്കുകയും അങ്ങനെ അവർ കാക്കകളായി മാറുകയും ചെയ്യുന്നു.
സഹോദരി വളർന്നപ്പോൾ, അവൾ തന്റെ സഹോദരങ്ങളെ തേടി പുറപ്പെടുന്നു.
അവൾ ആദ്യം  വളരെ ചൂടുള്ള സൂര്യനിൽ നിന്നും പിന്നീട് മനുഷ്യമാംസം കൊതിക്കുന്ന ചന്ദ്രനിൽ നിന്നും പിന്നെ പ്രഭാത നക്ഷത്രത്തിൽ നിന്നും സഹായം തേടാൻ ശ്രമിക്കുന്നു.
ഒരു ചിക്കൻ ബോൺ (ജർമ്മൻ ഭാഷയിൽ) അല്ലെങ്കിൽ ഒരു വവ്വാലിന്റെ കാല് (ഗ്രീക്കിൽ) നൽകി നക്ഷത്രം അവളെ സഹായിക്കുന്നു, അവളുടെ സഹോദരങ്ങളെ രക്ഷിക്കാൻ അവൾക്ക് അത് ആവശ്യമാണെന്ന് അവളോട് പറയുന്നു.
അവൾ അവരെ ഗ്ലാസ് പർവതത്തിൽ കണ്ടെത്തുന്നു.
ഗ്രീക്ക് പതിപ്പിൽ, അവൾ അത് വവ്വാലിന്റെ കാൽ കൊണ്ട് തുറക്കുന്നു, ജർമ്മൻ ഭാഷയിൽ, അവൾക്ക് അസ്ഥി നഷ്ടപ്പെട്ടു, ഒരു താക്കോലായി ഉപയോഗിക്കുന്നതിന് ഒരു വിരൽ മുറിക്കുന്നു, (അല്ലെങ്കിൽ അവൾ അത് ചിക്കൻ ബോൺ ഉപയോഗിച്ച് തുറക്കുന്നു).
അവൾ മലയിലേക്ക് പോകുന്നു, അവിടെ ഒരു കുള്ളൻ അവളുടെ സഹോദരന്മാർ മടങ്ങിവരുമെന്ന് അവളോട് പറയുന്നു.
അവൾ അവരുടെ ഭക്ഷണവും പാനീയവും എടുത്ത് അവസാന കപ്പിൽ വീട്ടിൽ നിന്ന് ഒരു മോതിരം വാങ്ങി.
അവലംബം പുറംകണ്ണികൾ Works related to ദ സെവൻ റാവൻസ് at Wikisource ദ സെവൻ റാവൻസ് എന്ന വിഷയവുമായി ബന്ധമുള്ള കൂടുതൽ പ്രമാണങ്ങൾ ( വിക്കിമീഡിയ കോമൺസിൽ ) The complete set of Grimms' Fairy Tales, including ദ സെവൻ റാവൻസ് at Standard Ebooks
ദ സെവൻത് സീൽ ഇംഗ്ലീഷ് വിലാസം https://ml.wikipedia.org/wiki/The_Seventh_Seal
ഇഗ്മാർ ബെർഗ്മാൻ സംവിധാനം ചെയ്ത് 1957 ൽ പുറത്തിറങ്ങിയ സ്വീഡിഷ് ചലചിത്രമാണു ദ സെവൻത് സീൽ .
ബർഗ്മാനേയും സ്വീഡിഷ് സിനിമയേയും വിശ്വസിനിമയിയിൽ പ്രഥമ സ്ഥാനത്തേക്കുയർത്തിയത് ഈ സിനിമയാണു.
ബെർഗ്മാന്റെ തന്നെ നാടകമായ വുഡ് പൈന്റിങ് അടിസ്ഥാനമാക്കി ബൈബിളിലെ വെളിപാടു പുസ്തകത്തിൽ പരാമർശിക്കപ്പെടുന്ന ഏഴാമത്തെ മുദ്ര എന്ന ഭാഗത്തെ ആസ്പദമാക്കിയാണു ഈ സിനിമ ഒരുക്കിയിരിക്കുന്നത്.
ഈ ചിത്രം 1957-ലെ കാൻസ് ചലച്ചിത്രമേളയിൽ ജൂറി പുരസ്ക്കാരത്തിന് അർഹമായി കഥാ സംഗ്രഹം
കുരിശു യുദ്ധങ്ങൾ നീണ്ടകാലം തുടർന്ന സ്വീഡിഷ് പ്രദേശത്ത് കൂടി പടയാളിയായ ആന്റോണീയോസ് ബ്ലോക്ക് തിരിച്ചു വരികയാണു.
പ്ലേഗ് മരണം വിതച്ച് കൊണ്ടിരിക്കുന്ന മദ്ധ്യകാല യൂറോപ്പ്.
കൂടെ കോമാളിയായ സഹായി.
കടൽത്തീരത്ത് വെച്ച് അയാൾ മരണവുമായി മുഖാമുഖം കണ്ടുമുട്ടുന്നു.
മരണസമയം ദീർഘിപ്പിക്കാനും, ദൈവമുണ്ടോ എന്ന സംശയം തീർക്കാനുമായി മരണവുമായൊരു ചതുരംഗക്കളിക്ക് ബ്ലോക്ക് വെല്ലുവിളിക്കുന്നു.
വിജയം ഉറപ്പുള്ള മരണം വെല്ലുവിളി സ്വീകരിക്കുന്നു.
ദീർഘമായ യാത്രയാണു പിന്നീറ്റ് .
പലപ്പോഴും മരണവുമായി ഏറ്റുമുട്ടികൊണ്ട്.
ഭയത്തിന്റെയും ,അന്ധവിശ്വാസത്തിന്റെയും,പകയുടെയും,സഹനത്തിന്റെയും കാഴ്ചകളിലൂടെയുള്ള യാത്ര.
തെരുവിലെ കളിക്കാരും ,മോഷ്ടാവായി മാറുന്ന വൈദികനും.
പിശാചു ബാധിചവളെന്നു പറഞ്ഞു തീയിലിട്ടു ചുടാൻ പോകുന്ന പെൺകുട്ടിയും,തെരുവു സർക്കസ് നടത്തി യാത്ര ചെയ്യുന്ന കുടുംബവും ഒക്കെ ഈ യാത്രക്കിടയിൽ ബ്ലോക്ക് കണ്ടുമുട്ടുന്നു.
ചതുരംഗക്കളിയിൽ ആദ്യമൊക്കെ ചില നീക്കങ്ങളിൽ യോദ്ധാവ് മരണത്തിനു മുമ്പിൽ മേൽകൈ നേടുന്നുവെങ്കിലും പതുക്കെ മരണത്തിന്റെ നീരാളി കൈകളിലേക്ക് മുറുകുന്നു.
ഈ ഘട്ടത്തിൽ കളി മതിയാക്കി ബ്ലോക്ക് നടന്നു നീങ്ങുന്നു.
അത് സർക്കസ് കുറടുംബത്തെ മരണത്തിൽ നിന്നും രക്ഷപ്പെടുത്തനായിരുന്നു.
മരണം കളിയിൽ വിജയിച്ചു.
മലമുകളിലേക്ക് കൈകൾ കോർത്ത് പിടിച്ച് ബ്ലോക്കൗമ് സംഘവും നീങ്ങുന്നു.
പുരസ്കാരങ്ങൾ 1957 Cannes Film Festival Jury Special Prize - ഇഗ്മാർ ബെർഗ്മാൻ Nominated Palme d'Or - ഇഗ്മാർ ബെർഗ്മാൻ 1962 Cinema Writers Circle Awards, Spain CEC Award Best Foreign Director/Film - ഇഗ്മാർ ബെർഗ്മാൻ 1961 Italian National Syndicate of Film Journalists Silver Ribbon Best Director - Foreign Film  - ഇഗ്മാർ ബെർഗ്മാൻ അവലംബം പുറത്തേക്കുള്ള കണ്ണികൾ ക്ലോസപ്പ് നോക്കുക ] ദ് സെവൻത് സീൽ ഇന്റർനെറ്റ് മൂവി ഡാറ്റാബേസിൽ The Seventh Seal ഓൾമുവീയിൽ Seventh-Seel Voted #13 on The Arts and Faith Top 100 Films (2010) Archived 2010-10-25 at the Wayback Machine .
റോട്ടൻ ടൊമാറ്റോസിൽ നിന്ന് The Seventh Seal
ദ സെൽ ഔട്ട് ഇംഗ്ലീഷ് വിലാസം https://ml.wikipedia.org/wiki/The_Sellout
ലോസ് ആഞ്ജലിസിന്റെ പശ്ചാത്തലത്തിൽ അമേരിക്കൻ നോവലിസ്റ്റായ പോൾ ബീറ്റി എഴുതിയ നോവലാണ് ദ സെൽ ഔട്ട് .
ഈ നേവലിനാണ് 2016ലെ മാൻ ബുക്കർ പുരസ്‌ക്കാരം ലഭിച്ചത്.
ബീറ്റിയുടെ നാലാമത്തെ നോവലാണ് ദ സെൽ ഔട്ട്.
നാഷണൽ ബുക്ക് ക്രിട്ടിക്‌സ് സർക്കിൾ പുരസ്‌കാരവും ഈ നോവലിന് ലഭിച്ചിരുന്നു.
ബൊൺബൊൺ എന്ന ആഫ്രോ-അമേരിക്കക്കാരന്റെ സാങ്കല്പികജീവിതവും അമേരിക്കയിലെ വംശീയ പ്രശ്‌നങ്ങളുമാണ് നോവലിന്റെ ഇതിവൃത്തം.
പുരസ്‌ക്കാരങ്ങൾ, ബഹുമതികൾ 2016 National Book Critics Circle Award പുരസ്‌ക്കാരം.
2016 Man Booker Prize , പുരസ്‌ക്കാരം.
ദ സൈലൻസ് ഓഫ് ദ ലാംബ്സ് ഇംഗ്ലീഷ് വിലാസം https://ml.wikipedia.org/wiki/The_Silence_of_the_Lambs
1991-ൽ പുറത്തിറങ്ങിയ ഒരു ഇംഗ്ലീഷ് ചലച്ചിത്രമാണ്‌ ദി സൈലൻസ് ഓഫ് ദി ലാംബ്സ് (ഇംഗ്ലീഷ് : The Silence of the Lambs ).
ജൊനാതൻ ഡെം സംവിധാനം ചെയ്ത ചിത്രത്തിൽ ജോഡി ഫോസ്റ്റർ , ആന്റണി ഹോപ്കിൻസ് , സ്കോട്ട് ഗ്ലെൻ.
ടെഡ് ലെവിൻ എന്നിവർ മുഖ്യ കഥാപാത്രങ്ങളെ അവതരിപ്പിച്ചിരിക്കുന്നു.
മനഃശാസ്ത്രവിദഗ്ദ്ധനും നരഭോജിയായ പരമ്പരക്കൊലയാളിയുമായ ഹാനിബൽ ലെക്റ്ററെ കേന്ദ്രകഥാപാത്രമാക്കി തോമസ് ഹാരിസ് എഴുതിയ അതേ പേരുള്ള നോവലിനെ അടിസ്ഥാനമാക്കിയാണ്‌ ചിത്രം നിർമ്മിച്ചിരിക്കുന്നത്.
ബുഫലോ ബിൽ എന്ന പേരിൽ അറിയപ്പെടുന്ന പരമ്പരക്കൊലയാളിയെ കണ്ടെത്താൽ എഫ്.ബി.ഐ. ട്രെയിനി ആയ ക്ലാരിസ് സ്റ്റാർലിങ് തടങ്കലിലുള്ള ലെക്റ്ററുടെ സഹായം തേടുന്നതാണ്‌ ചിത്രത്തിന്റെ ഇതിവൃത്തം.
ബിഗ് ഫൈവ് എന്നറിയപ്പെടുന്ന മികച്ച ചിത്രം, സംവിധായകൻ, തിരക്കഥ, നടൻ, നടി എന്നിവയ്ക്കുള്ള ഓസ്കാർ പുരസ്കാരങ്ങൾ ചിത്രത്തിന്‌ ലഭിച്ചു.
ഈ പുരസ്കാരങ്ങളെല്ലാം നേടിയിട്ടുള്ള മൂന്ന് ചിത്രങ്ങളിലൊന്നാണ്‌ ദി സൈലൻസ് ഓഫ് ദി ലാംബ്സ് .
എഫ്.ബി.ഐ. ട്രെയിനിയായ ക്ലാരിസ് സ്റ്റാർലിങ്ങിനോട് ( ജോഡി ഫോസ്റ്റർ ) ജാക്ക് ക്രോഫോർഡ് ( സ്കോട്ട് ഗ്ലെൻ ) മാനസികാശുപത്രിയിൽ തടങ്കലിൽ കഴിയുന്ന മനഃശാസ്ത്രജ്ഞനും നരഭോജിയായ പരമ്പരക്കൊലയാളിയുമായ ഹാനിബൽ ലെക്റ്ററോട് ( ആന്റണി ഹോപ്കിൻസ് ) സംസാരിക്കാനാവശ്യപ്പെടുന്നു.
പരമ്പരക്കൊലയാളിയായ ബുഫലോ ബില്ലിനെക്കുറിച്ച് വിവരങ്ങൾ നേടാൻ ശ്രമിക്കുകയാണ്‌ ഉദ്ദേശ്യം.
ബാൽട്ടിമോറിലെ ആശുപത്രിയിലേക്ക് പോകുന്ന സ്റ്റാർലിങ്ങിനെ ലെക്റ്റെറെ ചികിത്സിക്കുന്ന ഡോ. ഫ്രെഡെറിക് കിൽട്ടണെയും ( ആന്റണി ഹെൽഡ് ) കണ്ടുമുട്ടുന്നു.
ലെക്റ്റർ സ്റ്റാർലിങ്ങിനോട് താൻ ചികിത്സിച്ച ഒരു രോഗിയെ സന്ദർശിക്കാനാവശ്യപ്പെടുന്നു.
അയാൾ മരിച്ചതായി കണ്ടെത്തുന്ന സ്റ്റാർലിങ്ങ് അയാൾക്ക് ബുഫലോ ബില്ലുമായി ബന്ധമുണ്ടെന്നും മനസ്സിലാക്കുന്നു.
തന്നെ കിൽട്ടന്റെ അടുത്തുനിന്ന് മറ്റെവിടേക്കെങ്കിലും നീക്കുകയാണെങ്കിൽ സഹായിക്കാമെന്ന് ലെക്റ്റർ സ്റ്റാർലിങ്ങിനെ അറിയിക്കുന്നു.
ബുഫലോ ബിൽ ഒരു അമേരിക്കൻ സെനറ്ററുടെ മകളെ തട്ടിക്കൊണ്ടുപോകുന്നു.
ക്രോഫോർഡിന്റെ നിർദ്ദേശമനുസരിച്ച് സ്റ്റാർലിങ്ങ് ലെക്റ്റർക്ക് ഒരു വ്യാജ ഒത്തുതീർപ്പ് സമർപ്പിക്കുന്നു.
എന്നാൽ സ്റ്റാർലിങ്ങിന്റെ ജീവിതത്തെക്കുറിച്ച് അറിയാനാണ്‌ ലെക്റ്റർ വിവരങ്ങൾക്ക് പകരമായി ആവശ്യപ്പെടുന്നത്.
സംഭാഷണം റെക്കോർഡ് ചെയ്ത കിൽട്ടൺ ഒത്തുതീർപ്പ് വ്യാജമെന്ന് ലെക്റ്ററെ അറിയിക്കുകയും പുതിയ ഒരു ഒത്തുതീർപ്പുണ്ടാക്കുകയും ചെയ്യുന്നു.
ഇതനുസരിച്ച് മെംഫിസിലേക്ക് പോകുന്ന ലെക്റ്റർ ബുഫലോ ബില്ലിനെക്കുറിച്ചുള്ള വിവരങ്ങൾ നൽകുന്നു.
എന്നാൽ ലെക്റ്ററെ സന്ദർശിക്കുന്ന സ്റ്റാർലിങ്ങ് ലെക്റ്റർ നൽകിയ വിവരങ്ങൾ തെറ്റായിരുന്നെന്ന് മനസ്സിലാക്കുന്നു.
തന്റെ ചെറുപ്പകാലത്തെക്കുറിച്ച് കൂടുതൽ പറയാനാവശ്യപ്പെടുന്ന ലെക്റ്ററോട് സ്റ്റാർലിങ്ങ് താൻ അനാഥയായതിനുശേഷം ജീവിച്ച ഒരു ഫാമിൽ വച്ച് അറവിന്‌ നിറുത്തിയ ആട്ടിൻ‌കുട്ടികളെ രക്ഷിക്കാൻ ശ്രമിച്ച് പരാജയപ്പെട്ട ഒരു സംഭവം വിവരിക്കുന്നു.
ബുഫലോ ബില്ലുമായി ബന്ധപ്പെട്ട കേസ് ഫയലുകൾ ലെക്റ്റർ സ്റ്റാർലിങ്ങിന്‌ നൽകുന്നു.
അന്ന് രാത്രി ലെക്റ്റർ തടവുചാടി രക്ഷപ്പെടുന്നു.
ലെക്റ്റർ നൽകിയ വിവരങ്ങളനുസരിച്ച് സ്റ്റാർലിങ്ങ് ബുഫലോ ബില്ലിന്‌ ആദ്യം കൊന്ന സ്ത്രീയെ അറിയാമായിരുന്നുവെന്ന് മനസ്സിലാക്കുന്നു.
ബുഫലോ ബിൽ തുന്നൽക്കാരനായിരുന്നുവെന്നും സ്ത്രീകളുടെ തൊലികൾ കൊണ്ട് ഒരു സ്യൂട്ടുണ്ടാക്കാൻ ശ്രമിക്കുകയാണെന്നും സ്റ്റാർലിങ്ങ് കണ്ടെത്തുന്നു.
ക്രോഫോർഡിനെ ഫോൺ ചെയ്ത് അറിയിക്കുമ്പോൾ കൊലയാളി ജെയിം ഗമ്പ് ( ടെഡ് ലെവിൻ ) എന്നൊരാളാണെന്ന് മനസ്സിലായെന്നും അയാളെ കീഴ്പെടുത്താൻ പോവുകയാണെന്നും ക്രോഫോർഡ് അറിയിക്കുന്നു.
സ്റ്റാർലിങ്ങിന്റെ അന്വേഷണങ്ങൾ അവരെ ജാക്ക് ഗോർഡൺ എന്നൊരാളുടെ അടുത്തെത്തിക്കുന്നു.
ക്രോഫോർഡ് കൊലയാളിയെ തിരഞ്ഞെത്തുന്ന വീട് ശൂന്യമാണ്‌.
ബുഫലോ ബിൽ കൊന്ന വ്യക്തിയുടെ തൊണ്ടയിൽ കണ്ട ചിത്രശലഭത്തെ ഗോർഡന്റെ വീട്ടിൽ കാണുന്ന സ്റ്റാർലിങ്ങ് അയാളാണ്‌ യഥാർത്ഥത്തിൽ ജെയിം ഗമ്പ് എന്ന് മനസ്സിലാക്കുന്നു.
തുടർന്ന് അവർ ഗമ്പിനെ വധിക്കുകയും സെനറ്ററുടെ മകളെ രക്ഷിക്കുകയും ചെയ്യുന്നു.
സ്റ്റാർലിങ്ങിന്റെ ഗ്രാജ്വേഷൻ സമയത്ത് ലെക്റ്റർ അവരെ ഫോൺ ചെയ്യുന്നു സ്റ്റാർലിങ്ങിനെ പിന്തുടരാൻ ഉദ്ദേശ്യമില്ലെന്നും അതേ രീതിയിൽ തന്നോടും വർത്തിക്കണമെന്നും ലെക്റ്റർ ആവശ്യപ്പെടുന്നു.
കിൽട്ടണെ കൊന്ന് തിന്നാൻ പോവുകയാണെന്ന് സ്റ്റാർലിങ്ങിനോട് സൂചിപ്പിച്ചുകൊണ്ട് ലെക്റ്റർ അയാളെ പിന്തുടരുന്നതോടെ കഥ അവസാനിക്കുന്നു.
ചിത്രം പുറത്തിറങ്ങിയ സമയത്ത് അത് വിജയമാകുമെന്ന് വലിയ പ്രതീക്ഷയില്ലായിരുന്നു.
എന്നാൽ 1.9 കോടി ഡോളർ മുടക്കുമുതലോടെ പുറത്തിറക്കിയ ചിത്രം ആദ്യത്തെ ആഴ്ചയിൽ തന്നെ 1.3 കോടി ഡോളർ നേടി.
അമേരിക്കയിൽ നിന്ന് 13 കൊടി ഡോളറും ലോകമാകെ നിന്ന് 27 കോടി ഡോളറുമായിരുന്നു ചിത്രത്തിന്റെ ആകെ വരുമാനം.
അങ്ങനെ ചിത്രം അപ്രതീക്ഷിതമായി വലിയ വിജയമായി.
നിരൂപകരിൽ നിന്നും ചിത്രത്തിന്‌ വളരെ നല്ല പ്രതികരണമാണുണ്ടായത്.
ചിത്രത്തിൽ കേന്ദ്രകഥാപാത്രങ്ങളെ അവതരിപ്പിച്ച ജോഡി ഫോസ്റ്റർ, ആന്റണി ഹോപ്കിൻസ് എന്നിവരുടെ അഭിനയം ധാരാളമായി നിരൂപകപ്രശംസ നേടി.
1991-ലെ മികച്ച ചിത്രത്തിനുള്ള ഓസ്കാർ ദി സൈലൻസ് ഓഫ് ദി ലാംബ്സ് നേടി.
മികച്ച സംവിധായകൻ, തിരക്കഥ, നടൻ, നടി എന്നീ അവാർഡുകളും ഈ ചിത്രമാണ്‌ നേടിയത്.
ബിഗ് ഫൈവ് എന്നറിയപ്പെടുന്ന ഈ അഞ്ച് അവാർഡുകളും നേടുന്ന മൂന്നാമത്തെ ചിത്രം മാത്രമാണ്‌ ദി സൈലൻസ് ഓഫ് ദി ലാംബ്സ് .
ഇതിനു മുമ്പ് ഇറ്റ് ഹാപ്പെൻഡ് വൺ നൈറ്റ് (1934), വൺ ഫ്ലൂ ഓവർ ദി കുക്കൂസ് നെസ്റ്റ് (1975) എന്നീ ചിത്രങ്ങളാണ്‌ ഈ ബഹുമതി കരസ്ഥമാക്കിയിട്ടുള്ളത്.
ദി എക്സോർസിസ്റ്റ് കഴിഞ്ഞാൽ ഏറ്റവുമധികം ഓസ്കാർ നാമനിർദ്ദേശങ്ങൾ (7) നേടിയ ഹൊറർ ചലച്ചിത്രമാണിത്.
16 മിനിറ്റ് മാത്രം സ്ക്രീൻ സമയമുള്ള ആന്റണി ഹോപ്കിൻസ് മികച്ച നടനുള്ള പുരസ്കാരം നേടിയതും ഓസ്കാർ ചരിത്രത്തിലെ റെക്കോർഡാണ്‌.
ജോഡി ഫോസ്റ്റർ മികച്ച നടിക്കുള്ള ഗോൾഡൻ ഗ്ലോബ് പുരസ്കാരവും ബാഫ്ത പുരസ്കാരവും നേടി.
ആന്റണി ഹോപ്കിൻസ് മികച്ച നടനുള്ള ബാഫ്ത പുരസ്കാരം നേടുകയുണ്ടായി.
മികച്ച ചിത്രത്തിനുള്ള് സി.എച്.ഐ. പുരസ്കാരം, പി.ഇ.
ഒ. പുരസ്കാരം, നാഷണൽ ബോർഡ് ഓഫ് റിവ്യൂ പുരസ്കാരം എന്നിവയും ചിത്രം നേടിയ പുരസ്കാരങ്ങളിൽ പെടുന്നു.
2006-ൽ കഴിഞ്ഞ 35 വർഷത്തെ മികച്ച ചലച്ചിത്രപോസ്റ്ററായി തിരഞ്ഞെടുക്കപ്പെട്ടത് ഈ ചിത്രത്തിന്റെ പോസ്റ്ററാണ്‌.
ലെക്റ്റർ തടവുചാടുന്ന ഇതിലെ രംഗം ബ്രാവോ ടെലിവിഷൻ നെറ്റ്‌വർക്ക് ചലച്ചിത്രങ്ങളിലെ 7-ആമത്തെ ഏറ്റവും ഭീതിജനകമായ രംഗമായി തിരഞ്ഞെടുത്തു.
അമേരിക്കൻ ഫിലിം ഇൻസ്റ്റിറ്റ്യൂട്ട് നൂറ്റാണ്ടിലെ ഏറ്റവും മികച്ച ചിത്രങ്ങളുടെയും കഥാപാത്രങ്ങളുടെയും മറ്റും പട്ടികകളുണ്ടാക്കി.
ഈ പട്ടികകളിൽ 65-ആമത്തെ മികച്ച ചിത്രമായും 5-ആമത്തെ മികച്ച ഹൊറർ ചിത്രമായും ദി സൈലൻസ് ഓഫ് ദി ലാംബ്സ് ഇടം നേടി.
നായകകഥാപാത്രങ്ങളിൽ ക്ലാരിസ് സ്റ്റാർലിങ്ങ് 6-ആം സ്ഥാനത്തേക്കും വില്ലൻ കഥാപാത്രങ്ങളിൽ ഹാനിബൽ ലെക്റ്റർ ഒന്നാം സ്ഥാനത്തേക്കും തിരഞ്ഞെടുക്കപ്പെട്ടു.
ലെക്റ്റർ സ്റ്റാർലിങ്ങിനോട് "A census taker once tried to test me. I ate his liver with some fava beans and a nice Chianti."
എന്ന് പറഞ്ഞത് ചലച്ചിത്രങ്ങളിൽ നിന്നുള്ള ഉദ്ധരണികളുടെ പട്ടികയിൽ 21-ാമതായാണ്‌ ഇടം നേടിയത്.
അവലംബം പുറത്തേക്കുള്ള കണ്ണികൾ ദ സൈലൻസ് ഓഫ് ദ ലാംബ്സ് ഇന്റർനെറ്റ് മൂവി ഡാറ്റാബേസിൽ
ബീജപത്രങ്ങൾ Cotyledon from a Judas-tree ( Cercis siliquastrum ) seedling Comparison of a monocot and dicot sprouting.
The visible part of the monocot plant (left) is actually the first true leaf produced from the meristem; the cotyledon itself remains within the seed Schematic of epigeal vs hypogeal germination Peanut seeds cut in half showing the embryos with cotyledons and primordial root.
Two-weeks-old cotyledons of Douglas-fir.
ഒരു ബീജപത്രമെന്നാൽ A cotyledon ( / k ɒ t ɪ ˈ l iː d ən / / k ɒ t ɪ ˈ l iː d ən / ; "seed leaf" from Latin cotyledon , from Greek : κοτυληδών kotylēdōn , gen.: κοτυληδόνος kotylēdonos , from κοτύλη kotýlē "cup, bowl") ഒരു സസ്യത്തിന്റെ വിത്തിലുള്ള ഭ്രൂണത്തിന്റെ നിർണ്ണായകമായ ഭാഗമാണ്.
ഇംഗ്ലിഷ് ഓക്സ്ഫഡ് നിഘണ്ടു അനുസരിച്ച്  "ഉയർന്ന സസ്യങ്ങളിലെ (ഫാനെറോഗാമസ്) ഭ്രൂണത്തിന്റെ പ്രാഥമിക ഇലകൾ ആണ്."
മുളയ്ക്കുന്നസമയത്ത് ബീജപത്രങ്ങൾ ഭ്രൂണത്തിന്റെ ആദ്യ ഇലകൾ ആയി മാറുന്നു.
ബീജപത്രങ്ങളുടെ എണ്ണമനുസരിച്ച് സസ്യശാസ്ത്രജ്ഞർ സപുഷ്പികളായ സസ്യങ്ങളെ തരംതിരിച്ചിരിക്കുന്നു.
ഒരു ബീജപത്രം മാത്രമുള്ള സസ്യങ്ങളെ ഏകബീജപത്രസസ്യങ്ങൾ എന്നും രണ്ടു ബീജപത്രങ്ങളുള്ള സസ്യങ്ങളെ ദ്വിബീജപത്രസസ്യങ്ങളെന്നും തരംതിരിച്ചിട്ടുണ്ട്.
കുറിപ്പുകൾ അവലംബം ഗ്രന്ഥസൂചി
ബീഡഡ് ലിസാർഡ് ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2021 ഓഗസ്റ്റ് മുതൽ തുടരുന്നു.
( ഇംഗ്ലീഷിൽ : Beaded Lizard ) ( ശാസ്ത്രീയ നാമം : Heloderma horridum )
വിഷമുള്ള ഒരിനം പല്ലിയാണ് .
സൗത്ത് മെക്സിക്കോയിലാണ് ഇവ കാണപ്പെടുന്നത്.
അവലംബം ↑ http://www.iucnredlist.org/details/9864/0
ബീജസസ്യം ഇംഗ്ലീഷ് വിലാസം https://ml.wikipedia.org/wiki/Spermatophyte
വിത്തുത്പാദിപ്പിക്കുന്ന സസ്യങ്ങളാണ് ബീജസസ്യങ്ങൾ ( phanerogams OR  spermatophytes ) എന്നറിയപ്പെടുന്നത്.
ഭൂമിയിലുള്ള സസ്യങ്ങളിൽ വലിയൊരു വിഭാഗവും ബീജസസ്യങ്ങളാണ്.
ഏറ്റവും കൂടുതൽ ഇനം സസ്യങ്ങളുള്ളതും ഈ വിഭാഗത്തിലാണ് ഉദാഹരണം
മാവ്, പ്ലാവ്, പേര, നെല്ല് തുടങ്ങിയവ വിഭാഗങ്ങൾ
ബീജസസ്യങ്ങളെ രണ്ടായി തരം തിരിച്ചിരിക്കുന്നു.
ആവൃതബീജികൾ(angiosperms) എന്നും അനാവൃതബീജികൾ(gymnosperms) എന്നുമാണ് ഈ തരംതിരിവ്.
വിത്തുകൾ കട്ടിയുള്ള പുറംതോടിനാൽ ആവൃതമായിരിക്കുന്ന വിഭാഗമാണ് ആവൃതബീജികൾ .
മാവ്, പ്ലാവ്, നെല്ല് തുടങ്ങിയവയെല്ലാം ആവൃതബീജികൾക്ക് ഉദാഹരണങ്ങളാണ്.
കട്ടിയുള്ള പുറംതോടില്ലാത്തവയാണ് അനാവൃതബീജികൾ .
പൈൻമരത്തിന്റെ വിത്തുകൾ ഇതിന് ഉദാഹരണമാണ്.
ബാലകൈരളി വിജ്ഞാനകോശം-ജീവലോകം (ബാലസാഹിത്യ ഇൻസ്റ്റിറ്റ്യൂട്ട്)
ബീട്രിക്സ് പോട്ടർ ഇംഗ്ലീഷ് വിലാസം https://ml.wikipedia.org/wiki/Beatrix_Potter
ബ്രിട്ടനിലെ കുട്ടികൾക്കു വേണ്ടി ചിത്രസഹിതമായ പുസ്തകങ്ങൾ രചിച്ച എഴുത്തുകാരിയായിരുന്നു ഹെലൻ ബീട്രിക്സ് പോട്ടർ (ജീവിതകാലം: 28 ജൂലൈ 1866 – 22 ഡിസംബർ 1943)  അഥവാ ബീട്രിക്സ് പോട്ടർ.
പീറ്റർ റാബിറ്റ് എന്ന കഥാപാത്രത്തിലൂടെയാണ് ഇവർ പ്രശസ്തയായത്.
1826 ജൂലായ് 28-ന് ഒരു ധനിക കുടുംബത്തിലാണ് ഇവർ ജനിച്ചത്.
കുട്ടിക്കാലത്ത് തന്നെ അദ്ധ്യാപികമാരോടും മാതാപിതാക്കളോടുമുള്ളതിനേക്കാൾ ബന്ധം ഇവർക്ക് സമൂഹത്തോടായിരുന്നു.
ഒരിക്കൽ 16 വയസ്സുള്ള ബീട്രിക്സുമൊത്ത് കുടുംബം ഇംഗ്ലണ്ടിലെ ലെയ്ക് ഡിസ്ട്രിക്റ്റിലേക്ക് ഒരു ഉല്ലാസ യാത്ര നടത്തി.
ഈ യാത്ര അവരുടെ ജീവിതത്തിലെ ഒരു വഴിത്തിരിവായിരുന്നു.
വന്യ മൃഗങ്ങളും മറ്റും ധാരാളമായുള്ള ആ ചുറ്റുപാട് അവരുടെ വരകൾക്ക് വേഗത കൂട്ടി.
ഇതിനിടയിൽ ഇംഗ്ലണ്ടിലെ വികാർ ഹാർഡ് വൈക് റാൻസ്ലെയുമായൊരു ബന്ധം അവർ സ്ഥാപിച്ചെടുക്കുകയുണ്ടായി.
ശിശിരകാലമായപ്പോഴേക്കും ലണ്ടനിലേക്ക് തന്നെ മടങ്ങിയ അവർ തന്റെ വരകളുമായിത്തന്നെ മുന്നോട്ടു നീങ്ങി.
ഇതിനിടയിലാണ് അവർ സ്വന്തം ചിത്രങ്ങളെ ഉൾപ്പെടുത്തി ഒരു ആശംസാകാർഡ് നിർമ്മാണത്തിന് ഒരുങ്ങിയത്.
ഈ ഒരു സംരംഭം വിജയിച്ചതോടെ ഇത്തരം ചിത്രങ്ങളെ ഉൾപ്പെടുത്തിക്കൊണ്ട് ദ ടെയിൽ ഓഫ് പീറ്റർ റാബിറ്റ് എന്ന ഒരു പുസ്തകവും പ്രസിദ്ധീകരിച്ചു.
ഇതാണ് കുട്ടികൾക്കു വേണ്ടി തയ്യാറാക്കിയ ആദ്യ ചിത്രകഥ.
47-ാം വയസ്സിൽ വില്യം ഹെലിക്സിനെ വിവാഹം കഴിച്ച അവർ എഴുത്തുകളും മറ്റും മാറ്റി വെച്ച് തന്റെ ജീവിതം പൂർണമായും കാർഷിക മേഖലയിലേക്ക് തിരിച്ചു വിട്ടു.
തുടർന്ന് 1923-ൽ ട്രൗട്ട് ബെക്ക് പാർക്ക് ഫാം ഹെർഡ് വിക്ക് ഷിപ്പ് തുടങ്ങിയ ബഹുമതികൾ സ്വന്തമാക്കിയ അവർ ഹെർഡ് വിക്ക് ഷിപ്പ് ബ്രീഡ്ഴ്സ് അസോസിയേഷന്റെ ആദ്യത്തെ വനിതാ പ്രസിഡണ്ടായി തിരഞ്ഞെടുക്കപ്പെട്ടു.
1943 ഡിസംബർ 22-ന് എല്ലാ ക്രിയാത്മകതയും ബാക്കിയാക്കിക്കൊണ്ട് ബീട്രിക്സ് പോട്ടർ എന്ന എഴുത്തുകാരി ഈ ലോകത്ത് നിന്നും മറഞ്ഞു.
ബീജനാശിനി
ബീജത്തെ നശിപ്പിക്കുന്ന ഒരു ഗർഭനിരോധന വസ്തുവാണ് ബീജനാശിനി .
ഇംഗ്ലീഷ്: Spermicide .
ഗർഭധാരണം തടയുന്നതിനായി ലൈംഗിക ബന്ധത്തിന് മുമ്പ് യോനിയിൽ പ്രവേശിപ്പിക്കുന്നു.
ഒരു ഗർഭനിരോധന മാർഗ്ഗമെന്ന നിലയിൽ, ബീജനാശിനി മാത്രം ഉപയോഗിക്കാം.
എന്നിരുന്നാലും, ബീജനാശിനി മാത്രം ഉപയോഗിക്കുന്ന ദമ്പതികൾ അനുഭവിക്കുന്ന ഗർഭധാരണ നിരക്ക് മറ്റ് രീതികൾ ഉപയോഗിക്കുന്ന ദമ്പതികളെ അപേക്ഷിച്ച് കൂടുതലാണ്.
സാധാരണയായി, ബീജനാശിനികൾ ഡയഫ്രം, കോണ്ടം, സെർവിക്കൽ ക്യാപ്സ്, സ്പോഞ്ചുകൾ തുടങ്ങിയ ഗർഭനിരോധന മാർഗ്ഗങ്ങളുമായി ചേർന്ന് ഉപയോഗിക്കപ്പെടുന്നു.
സംയോജിത രീതികൾ രണ്ട് രീതികളേക്കാൾ കുറഞ്ഞ ഗർഭധാരണ നിരക്കിന് കാരണമാകുമെന്ന് വിശ്വസിക്കപ്പെടുന്നു..
ബീജനാശിനികൾ സാധാരണയായി മണമില്ലാത്തതും വ്യക്തവും രുചിയില്ലാത്തതും കറയില്ലാത്തതും വഴുവഴുപ്പുള്ളതുമാണ്.
തരങ്ങളും ഫല സിദ്ധിയും
ബീജനാശിനികളുടെ ഏറ്റവും സാധാരണമായ സജീവ ഘടകം നോനോക്സിനോൾ -9 ആണ്.
നോൺഓക്സിനോൾ-9 അടങ്ങിയ ബീജനാശിനികൾ ജെല്ലി (ജെൽ), ഫിലിമുകൾ, പത എന്നിങ്ങനെ പല രൂപങ്ങളിൽ ലഭ്യമാണ്.
ഒറ്റയ്ക്ക് ഉപയോഗിച്ചാൽ, കൃത്യമായും സ്ഥിരമായും ഉപയോഗിക്കുമ്പോൾ, ബീജനാശിനികൾക്ക് പ്രതിവർഷം 6% എന്ന തികഞ്ഞ ഉപയോഗ പരാജയ നിരക്ക് കാണിക്കുന്നുണ്ട്, കൂടാതെ സാധാരണ ഉപയോഗത്തിൽ പ്രതിവർഷം 16% പരാജയ നിരക്ക് കാണിക്കുന്നു.
ബീജസങ്കലനം ഇംഗ്ലീഷ് വിലാസം https://ml.wikipedia.org/wiki/Fertilisation ബീജം അണ്ഡകോശവുമായി ചേരുന്നു.
ബീജസങ്കലനം ജനറേറ്റീവ് ഫെർട്ടിലൈസേഷൻ , സിൻഗാമി , ഇംപ്രിഗ്നേഷൻ എന്നും അറിയപ്പെടുന്നു, ഒരു പുതിയ വ്യക്തിഗത ജീവിയെയോ സന്തതികളെയോ സൃഷ്ടിക്കുന്നതിനും അതിന്റെ വികസനത്തിന് തുടക്കമിടുന്നതിനുമുള്ള ഗെയിമറ്റുകളുടെ സംയോജനമാണ്.
സ്ത്രീയുടെ അണ്ഡകോശവും പുരുഷബീജവും ചേരുന്ന പ്രക്രിയയാണ് ബീജസങ്കലനം അഥവാ ഫെർട്ലൈസേഷൻ (Fertilization) എന്നു പറയാം.
ഗർഭധാരണം നടക്കാൻ ആവശ്യമായ ഒരു ജൈവീക പ്രക്രിയ ആണിത്.
സ്ത്രീയുടെ ഗർഭാശയത്തോട് ചേർന്ന് കാണപ്പെടുന്ന ഫെല്ലോപിയൻ ട്യൂബിൽ വച്ചാണ് ബീജസങ്കലനം നടക്കുക.
ഇത് സിക്താണ്ഡം രൂപപ്പെടാൻ കാരണമാകുന്നു.
ഏതാണ്ട് 28 ദിവസമുള്ള ഒരു ആർത്തവ ചക്രത്തിലെ ഏകദേശം പകുതിയോട് അടുത്ത് വരുന്ന അഥവാ 13, 14, 15 ദിവസങ്ങളിൽ നടക്കാനിടയുള്ള അണ്ഡവിസർജന സമയത്ത് ലൈംഗിക ബന്ധം നടന്നാൽ ബീജസങ്കലനം നടക്കാൻ സാധ്യത കൂടുതലാണ്.
ഗർഭ നിരോധന മാർഗങ്ങൾ ഒന്നും സ്വീകരിക്കാതെയുള്ള ലൈംഗികബന്ധം നടന്നാലേ ബീജസങ്കലനം ഉണ്ടാകാറുള്ളു.
അങ്ങനെ ഗർഭധാരണം നടക്കുന്നു.
പുരാതന കാലത്ത്, അരിസ്റ്റോട്ടിൽ പുരുഷ-സ്ത്രീ ദ്രാവകങ്ങളുടെ സംയോജനത്തിലൂടെ പുതിയ വ്യക്തികളുടെ രൂപവത്കരണത്തെ വിഭാവനം ചെയ്തു,  രൂപവും പ്രവർത്തനവും ക്രമേണ ഉയർന്നുവരുന്ന ഈ അവസ്ഥയെ അദ്ദേഹം എപ്പിജെനെറ്റിക് എന്ന് വിളിച്ചു
1784-ൽ, സ്പല്ലാൻസാനി എന്ന ശാസ്ത്രജ്ഞൻ  തവളകളിൽ ഒരു സൈഗോട്ട് രൂപപ്പെടുന്നതിന് സ്ത്രീയുടെ അണ്ഡവും പുരുഷ ബീജവും തമ്മിലുള്ള പ്രതിപ്രവർത്തനത്തിന്റെ ആവശ്യകത രേഖപ്പെടുത്തി.
1827-ൽ വോൺ ബെയർ ആദ്യമായി ഒരു തെറിയൻ സസ്തനി മുട്ടയെ നിരീക്ഷിച്ചു.
ഓസ്കാർ ഹെർട്ട്വിഗ് (1876), ജർമ്മനിയിൽ, ബീജത്തിന്റെ അണുകേന്ദ്രങ്ങളുടെയും കടൽ അർച്ചനിൽ നിന്നുള്ള അണ്ഡത്തിന്റെയും സംയോജനത്തെക്കുറിച്ച് വിവരിച്ചു.
ബീജസങ്കലനത്തിന്റെ പരിണാമം മയോസിസിന്റെ ഉത്ഭവവുമായി ബന്ധപ്പെട്ടിരിക്കുന്നു, കാരണം ഇവ രണ്ടും ലൈംഗിക പുനരുൽപാദനത്തിന്റെ ഭാഗമാണ്, യൂക്കറിയോട്ടുകളിൽ നിന്നാണ് ഉത്ഭവിച്ചത്.
ദമ്പതികൾ മയോസിസ് - ബീജസങ്കലനം എങ്ങനെ ഉണ്ടായി എന്നതിനെക്കുറിച്ച് പരസ്പരവിരുദ്ധമായ രണ്ട് സിദ്ധാന്തങ്ങളുണ്ട്.
യൂക്കാരിയോട്ടുകൾ പ്രോകാരിയോട്ടുകളിൽ നിന്ന് പരിണമിച്ചതുപോലെ പ്രോകാരിയോട്ടിക് ലൈംഗികതയിൽ നിന്ന് ( ബാക്ടീരിയൽ പുനഃസംയോജനം ) പരിണമിച്ചു എന്നതാണ് ഒന്ന്.
മറ്റൊന്ന്, മൈറ്റോസിസ് മയോസിസ് ഉത്ഭവിച്ചു എന്നതാണ്.
റഫറൻസുകൾ ↑ ↑ 1 2 ↑ ↑ ഇതും കാണുക കൃത്രിമബീജസങ്കലനം
ബീജീയ സംഖ്യാ ഗണിതം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2013 ജൂലൈ മുതൽ തുടരുന്നു.
ബീജഗണിത സങ്കേതം ഉപയോഗിച്ചുള്ള സംഖ്യകളുടെ ഗുണധർമ്മ പഠനമാണ് ബീജീയ സംഖ്യാ ഗണിതം .